《一夕览郑谷鹧鸪诗聊识其意》
明代·何吾驺

匿影深啼亦已阑，空令客袂怅江干。卑栖未敢争鸡食，度岭时闻唱路难。

细敛羽毛那用锦，但存陵麓忍辞寒。中原多少能言鸟，莫以江南鹦鹉看。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。